B4-1298, 1301/αναθ., 1306, 1307, 1308, 1309 και 1310/95

Ψήφισμα σχετικά με την πρώην Γιουγκοσλαβία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στην πρώην Γιουγκοσλαβία, ιδιαίτερα το ψήφισμα της 21ης Σεπτεμβρίου 1995 ((ΣΠ της ημερομηνίας αυτής, Μέρος ΙΙ, σημείο 1.)),

- έχοντας υπόψη την ανακοίνωση της Επιτροπής σχετικά με το σχέδιο ανασυγκρότησης των περιοχών της πρώην Γιουγκοσλαβίας που καταστράφηκαν από τον πόλεμο,

A. επιδοκιμάζοντας την επίτευξη κατάπαυσης του πυρός στη Βοσνία-Ερζεγοβίνη και τη δρομολόγηση των διαπραγματεύσεων για την επίτευξη ειρηνικής επίλυσης της βαρβαρικής σύγκρουσης που πλήττει τη χώρα,

Β. λαμβάνοντας υπόψη ότι το πρόγραμμα οικονομικής ανάκαμψης και κοινωνικής ανασυγκρότησης μπορεί να συμβάλει στην επίτευξη διαρκούς ειρήνης και στην επικράτηση της διεθνούς τάξεως στην περιοχή,

Γ. λαμβάνοντας υπόψη την πολιτική της ΕΕ για την Κεντρική και Ανατολική Ευρώπη[semigr ] υπενθυμίζοντας ότι η Ευρωπαϊκή Ένωση έχει ιδιαίτερη ευθύνη για εν λόγω περιοχή και, επομένως, ότι το Συμβούλιο, η Επιτροπή και τα κράτη μέλη πρέπει να καταβάλουν κάθε προσπάθεια για την επιτυχή έκβαση της ειρηνευτικής διαδικασίας και να συμβάλουν στην εφαρμογή των αποφάσεων του Συμβουλίου Ασφαλείας του ΟΗΕ,

Δ. εκτιμώντας ότι τα θεσμικά όργανα της Ευρωπαϊκής Ένωσης, δυνάμει της Συνθήκης ΕΚ και λόγω της εμπειρογνωμοσύνης των υπηρεσιών του προγράμματος PHARE και της Επιτροπής Παρακολούθησης της Ευρωπαϊκής Κοινότητας, διαθέτουν τα απαραίτητα νομικά, πολιτικά και τεχνικά μέσα που τους επιτρέπουν να αναλάβουν ηγετικό ρόλο στη διαμόρφωση και εκτέλεση του σχεδίου ανασυγκρότησης,

Ε. εκτιμώντας ότι η επιτυχία του σχεδίου ανασυγκρότησης εξαρτάται από νομικές, συνταγματικές, πολιτικές, κοινωνικές και οικονομικές προϋποθέσεις προς τις οποίες πρέπει να συμμορφωθούν οι δικαιούχες χώρες,

ΣΤ. ιδιαίτερα θορυβημένο από την έκθεση της Επιτροπής Παρακολούθησης της ΕΚ σχετικά με τους θανάτους και τις ταλαιπωρίες των πολιτών, τις λεηλασίες και την καταστροφή πολλών σπιτιών στην Κράινα και την εθνοτική κάθαρση που συνεχίζεται στην περιοχή της Μπάνια Λούκα, τις παραβιάσεις των δικαιωμάτων του ανθρώπου εις βάρος Σέρβων πολιτών και προσφύγων και τις συνεχιζόμενες εθνικές διώξεις σε πολλές περιοχές, μεταξύ των άλλων στο Κοσσυφοπέδιο,

Ζ. τονίζοντας ότι η διαδικασία ανασυγκρότησης των δημοκρατιών της πρώην Γιουγκοσλαβίας δεν μπορεί να περιορισθεί μόνο στη μαζική ανθρωπιστική και οικονομική ενίσχυση και την ενίσχυση για έργα υποδομής, αλλά πρέπει να αποβλέπει επίσης στην καθιέρωση και ενίσχυση των δημοκρατικών δομών, την επαναφορά των προϋποθέσεων που θα εξασφαλίζουν τη συμμετοχή όλων των πολιτών στους πολιτικούς θεσμούς αδιακρίτως της εθνικότητας στην οποία ανήκουν, και την πλήρη ανάπτυξη της κοινωνίας των πολιτών,

1. καλεί την Επιτροπή να συνεχίσει την παροχή ανθρωπιστικής βοήθειας της ECHO ανάλογα με τις ανάγκες των πολιτών[semigr ]

2. επιμένει ότι η τήρηση του ειρηνευτικού προγράμματος πρέπει να επιβληθεί, εάν παραστεί ανάγκη, ακόμη και με στρατιωτικές δυνάμεις που θα δρουν με ειδική εντολή του ΟΗΕ[semigr ]

3. καλεί το Συμβούλιο και την Επιτροπή να συνεργασθούν με τον ΟΗΕ και άλλους διεθνείς οργανισμούς για την άμεση σύγκληση διεθνούς διάσκεψης χορηγών με στόχο την οργάνωση προγράμματος οικονομικής και κοινωνικής ανασυγκρότησης στις περιοχές της πρώην Γιουγκοσλαβίας που έχουν πληγεί από τον πόλεμο[semigr ] καλεί την Επιτροπή να υποβάλει το συντομότερο δυνατόν τις κατευθυντήριες γραμμές ενός τέτοιου προγράμματος στο Συμβούλιο και το Ευρωπαϊκό Κοινοβούλιο και προτείνει να ορισθεί ένας από τους Επιτρόπους ως ειδικός συντονιστής του εν λόγω προγράμματος[semigr ]

4. πιστεύει ότι μια τέτοια διάσκεψη πρέπει να διασφαλίσει τη συνέχιση της παροχής ανθρωπιστικής βοήθειας, την ανάπτυξη προγράμματος για την ανασυγκρότηση της υποδομής και για την οικονομική ανάκαμψη, καθώς και τη διαμόρφωση μιας κοινωνίας που θα χαρακτηρίζεται από πολυμορφία σε εθνικό, θρησκευτικό και πολιτιστικό επίπεδο σε όλες τις χώρες της πρώην Γιουγκοσλαβίας, και ειδικά τη διατήρηση της ενότητας στη Βοσνία-Ερζεγοβίνη[semigr ]

5. είναι πεπεισμένο ότι η διαμόρφωση και εκτέλεση του σχεδίου ανασυγκρότησης πρέπει να αποτελέσει τον ακρογωνιαίο λίθο για την επικράτηση διαρκούς ειρήνης και κράτους δικαίου και ότι, για το λόγο αυτό, οι δικαιούχες χώρες πρέπει:

- να σεβασθούν τους κανόνες του δικαίου και τα δικαιώματα του ανθρώπου, καθώς και τα δικαιώματα των μειονοτήτων[semigr ]

- να αναγνωρίσουν και να συνεργασθούν με το Διεθνές Δικαστήριο για την πρώην Γιουγκοσλαβία[semigr ]

- να παράσχουν εγγυήσεις για την προστασία όλων των προσφύγων και των διωχθέντων και το σεβασμό του δικαιώματός τους να επιστρέψουν στα σπίτια τους, καθώς και του δικαιώματος να λάβουν αποζημίωση για τις κατεστραμμένες περιουσίες τους[semigr ]

- να αναπτύξουν εποικοδομητικές σχέσεις με τα άλλα κράτη της πρώην Γιουγκοσλαβίας, αρχίζοντας με την αμοιβαία αναγνώρισή τους[semigr ]

- να υποστηρίξουν τη διαπεριφερειακή/διεθνοτική συνεργασία και την ανάπτυξη διασυνοριακών προγραμμάτων ανασυγκρότησης[semigr ]

6. καλεί τις κυβερνήσεις όλων των χωρών της πρώην Γιουγκοσλαβίας να δημιουργήσουν τις απαιτούμενες δομές διοίκησης και διαχείρισης ώστε όλος ο πληθυσμός που ζει στην εν λόγω περιοχή να επωφεληθεί από αυτό το πρόγραμμα οικονομικής και κοινωνικής ανασυγκρότησης[semigr ]

7. πιστεύει ότι η εφαρμογή του σχεδίου ανασυγκρότησης πρέπει να πραγματοποιείται, όπου είναι δυνατό, μέσω τοπικών δομών[semigr ] πρέπει να χρησιμοποιηθεί η θετική εμπειρία της διοίκησης του Μόσταρ, ενθαρρύνοντας τη συνεργασία μεταξύ των τοπικών κοινοτήτων και χρησιμοποιώντας την εμπειρία των μη κυβερνητικών οργανώσεων στο πλαίσιο του σχεδίου[semigr ]

8. καλεί την Επιτροπή, το Συμβούλιο και τα κράτη μέλη

- να υποστηρίξουν με όλα τα απαιτούμενα μέσα το Διεθνές Δικαστήριο για την πρώην Γιουγκοσλαβία ώστε να μπορέσει να λειτουργήσει αποτελεσματικά[semigr ]

- να υποστηρίξουν την αναζήτηση εξαφανισθέντων ατόμων[semigr ]

- να υποστηρίξουν τους οργανισμούς εκείνους που προσπαθούν να επουλώσουν τα τραύματα που δημιούργησε ο πόλεμος στις διεθνοτικές σχέσεις στην πρώην Γιουγκοσλαβία[semigr ]

9. θεωρεί ότι πρέπει να αρθεί ο αποκλεισμός κατά της Ομοσπονδιακής Δημοκρατίας της Γιουγκοσλαβίας όταν τηρήσει τους όρους που έχουν τεθεί στα ψηφίσματα του Συμβουλίου Ασφαλείας του ΟΗΕ[semigr ]

10. ζητεί τη διενέργεια ελεύθερων και δημοκρατικών εκλογών, σύμφωνα με διαδικασίες που δεν δέχονται τα αποτελέσματα της εθνοκάθαρσης και οι οποίες πρέπει να εποπτεύονται από τη διεθνή κοινότητα, ιδιαίτερα από την Ευρωπαϊκή Ένωση, και επιμένει ότι πρέπει να δοθεί η κατάλληλη οικονομική και τεχνική υποστήριξη στα διάφορα μέσα ενημέρωσης για να εξασφαλισθεί η ανεξαρτησία τους και κατέπέκταση η αντικειμενική ενημέρωση των πολιτών[semigr ]

11. αναθέτει στους προέδρους των αρμοδίων επιτροπών να οργανώσουν ακρόαση επί του εν λόγω θέματος τη παρουσία του μεσολαβητή της ειδικής παρατηρήτριας του ΟΗΕ για τα δικαιώματα του ανθρώπου στην πρώην Γιουγκοσλαβία, της Επιτροπής και του Συμβουλίου[semigr ]

12. καλεί το Συμβούλιο και την Επιτροπή να λάβουν υπόψη τους την ιδιαίτερη σημασία των πολιτικών προβλημάτων που αντιμετωπίζουν οι πολίτες του Κοσσυφοπεδίου το οποίο διαδραμάτισε σημαντικό ρόλο στην έναρξη των τραγικών εξελίξεων στην πρώην Γιουγκοσλαβία[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια των κρατών μελών, τις κυβερνήσεις και τα κοινοβούλια των δημοκρατιών της πρώην Γιουγκοσλαβίας, το Συμβούλιο Ασφαλείας του ΟΗΕ και την Ομάδα Επαφής.